Et hurtigt blik på tabellen i den bedste række viser Fortuna Hjørring på en komfortabel 1. plads med 13 point efter 5 kampe, og hele seks point ned til nummer to, Brøndby. Men skinnet bedrager: for de forsvarende danske mestre har også spillet to kampe mindre end Fortuna, og derfor kan føringen vise sig at være en stakket frist. Der er ikke råd til ret mange pointtab i 3F Ligaen, hvis man vil bide skeer med Brøndby. Og det vil Fortuna. Men ikke desto mindre så endte søndagens udekamp mod B.93/HIK/Skjold uafgjort 3-3. Og hvis Fortunas erklærede mission om blive danske mestre i denne sæson skal opfyldes, så er der ikke plads til ret mange flere pointtab til hold midt i tabellen.

Opsummering:
Fortuna Hjørring satte sig selv under pres i tabellen, da holdet måtte nøjes med et point i søndagskampen.